recursal/SuperWikiNEXT-32B huggingface dataset:
**অমিতেন্দ্রনাথ ঠাকুর** (ইংরেজি: Amitendranath Tagore ( ৯ অক্টোবর, ১৯২২ - ৭ ফেব্রুয়ারি, ২০২১) শান্তিনিকেতনের চীনা ভবনের অধ্যাপক এবং  প্রখ্যাত চিনাতত্ববিদ এবং কলকাতার ঠাকুর পরিবারের অবনীন্দ্রনাথ ঠাকুরের জ্যেষ্ঠ পৌত্র।

জন্ম ও সংক্ষিপ্ত জীবনী
----------------------

বৃটিশ ভারতে ১৯২২ খ্রিস্টাব্দে র ৯ ই অক্টোবর কলকাতার ঠাকুর পরিবারের জন্ম অমিতেন্দ্রনাথের। পিতা অবনীন্দ্রনাথ ঠাকুরের জ্যেষ্ঠ পুত্র অলোকেন্দ্রনাথ  এবং মাতা দেবেন্দ্রনাথ- কন্যা সৌদামিনীর দৌহিত্রী পারুলদেবী। দ্বিতীয় বিশ্বযুদ্ধের সময়কালে জাপানিরা কলকাতায় (১৯৪২-৪৩) বোমা ফেললে নিরাপত্তার কারণে চলে আসেন শান্তিনিকেতনে।  ততদিনে অবশ্য তিনি বি.কম পাশ করেছেন। শান্তিনিকেতনের চীনা ভবনে শুরু করলেন পড়াশোনা।  শান্তিনিকেতনে পরিচিত হয়েছিলেন "বীরুদা" নামে।  চীনা ভবনের স্নাতক স্তরের অধ্যয়ন শেষে, চিনা ভাষা ও সাহিত্যে উচ্চ শিক্ষা লাভে চীন যাত্রা করেন। চিনের পিকিং বিশ্ববিদ্যালয় হতে  স্নাতকোত্তর ডিগ্রি লাভ করেন। এক বৎসর চীনা ভবনে অধ্যাপনার পর ভারত-চিন দ্বন্দ্বের সূত্রে চলে যান দেরাদুন ও পুণের ন্যাশনাল ডিফেন্স অ্যাকাডেমিতে চীনা ভাষা শিক্ষা দিতে। এখানে জেনারেল শঙ্কর রায় চৌধুরী তার ছাত্র ছিলেন। পরবর্তীতে পাঁচ বছর চীনা ভবনে কাটানোর পর ফুলব্রাইট স্কলারশিপ নিয়ে  এরপর এক বছরের জন্য চলে যান আমেরিকায় । এক বছর পর ফিরে আসেন চীনা ভবনে। পিএইচডি ডিগ্রি লাভ করেন। আনুমানিক খ্রিস্টপূর্ব চতুর্থ শতাব্দীতে রচিত প্রাচীনতম চিনা সাহিত্য, লাওৎসে-র লেখা ‘তাও-তে-চিং’ নিয়ে তার গবেষণার বিষয়বস্তু ছিল।    ১৯৬৬ খ্রিস্টাব্দে আবারও চলে যান আমেরিকায়।  মিশিগানের ওকল্যাণ্ড বিশ্ববিদ্যালে দীর্ঘ তেইশ বছরে অধ্যাপনা শেষে ফিরে আসেন শান্তিনিকেতনে ১৯৮৫ খ্রিস্টাব্দে। অধ্যাপনা করে অবসর গ্রহণ করেন এখানেই।  অবসর জীবনযাপনে কলকাতার সল্টলেকে নিজের বাসভবনে চলে আসেন পাকাপাকি ভাবে।
শান্তিনিকেতনের তপোবন চরিত্রের অবলুপ্তি ও ধীরে ধীরে  রাবীন্দ্রিক পরিবেশ হারিয়ে যাওয়া তাঁকে ব্যথিত করত। শান্তিনিকেতনের সেকাল ও একাল নিয়ে দীর্ঘ আলোচনা তিনি 'শান্তিনিকেতনের স্মৃতি" প্রবন্ধ  ব্যক্ত করেছেন। চিনা ভাষার চর্চা ছাড়া গল্ফ খেলতে ভালবাসতেন।  তার আত্মজীবনী "অমিত কথা"  মিতেন্দ্র গঙ্গোপাধ্যায়ের অনুলিখন প্রকাশিত হয়েছে।

জীবনাবসান
---------

বার্ধক্যজনিত রোগে অমিতেন্দ্রনাথ ২০২১ খ্রিস্টাব্দের  ৭ ই ফেব্রুয়ারি ৯৯  বৎসর বয়সে কলকাতায় পরলোক গমন করেন।

তথ্যসূত্র
---------

1. 1 2  "অবনীন্দ্রনাথ ঠাকুরের জ্যেষ্ঠ পৌত্র অমিতেন্দ্রনাথের জীবনাবসান"। সংগ্রহের তারিখ ২০২১-০২-১৩।
2. ↑  "কলকাতার কড়চা স্মৃতি-যাপনে অমিতেন্দ্রনাথ"। সংগ্রহের তারিখ ২০২১-০২-১৩।
১-অক্টিন
**অক্টিন** একটি অ্যালিফ্যাটিক হাইড্রোকার্বন, এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। অক্টিন সাধারণভাবে এলকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।

CH3 -CH2 -CH2 -CH2 -CH2 -CH2 -CH= CH2 + Cl2 = CH3 -CH2 -CH2 -CH2 -CH2 -CH2 -CHCl-CH2Cl
এটি একটি মুক্ত শিকল অ্যালকিন।

সংকেত
-----

* অক্টিনের রাসায়নিক সংকেতঃ C8H16
* অক্টিনের রাসায়নিক সংকেতঃ CH3 -CH2 -CH2 -CH2 -CH2 -CH2 -CH=CH2

উৎস
---

### প্রকৃতিতে প্রাপ্ত

অক্টিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে অক্টিন পাওয়া যায়। করে।
উচ্চ তাপমাত্রা ও চাপে অক্টেনকে ভাঙলে অক্টিন পাওয়া যায়। সেই সাথে কিছু এলকেনও উৎপন্ন হয়।
অক্টেন---> অক্টিন + অ্যালকেন

### পরীক্ষাগারে প্রস্তুতি

পরীক্ষাগারে অধিক পরিমাণ গাঢ় সালফিউরিক এসিডের সাথে অক্টানলকে উত্তপ্ত করলে অক্টিন উৎপন্ন হয়।
CH3 -CH2 -CH2 -CH2 -CH2 -CH2 -CH-OH + H2SO4 = CH3 -CH2 -CH2 -CH2 -CH2 -CH2 -CH=CH2 + (H2O + H2SO4)

### শিল্পোৎপাদন পদ্ধতি

শিল্প কারখানায় অক্টিন উৎপাদনে বেশ কয়েকটি পদ্ধতি অনুসরণ করা হয়।

#### অ্যালকোহল থেকে

অক্টানলকে উচ্চ তাপমাত্রায় এলুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে অক্টিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে।

#### অক্টাইন থেকে

লেড এবং বেরিয়াম সালফেট এর উপস্থিতিতে অক্টাইনের সাথে হাইড্রোজেন যুক্ত হয়ে অক্টিন উৎপন্ন করে।

বৈশিষ্ট্য
---------

স্বাভাবিক তাপমাত্রায় তরল। অক্টিন অক্টেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। অক্টিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে অক্টেন তৈরী করে।

আরো পড়ুন
---------

* ইথিন
* প্রোপিন
* বিউটিন
* পেন্টিন
* হেপ্টিন
* হেক্সিন
* ননিন
* অক্টাইন
* অক্টান্যাল

তথ্যসূত্র
---------

1. ↑  উচ্চ মাধ্যমিক রসায়ন, দ্বিতীয় পত্র, হাজারী এবং নাগ।
2. ↑  উচ্চ মাধ্যমিক রসায়ন, দ্বিতীয় পত্র, ড. মোঃ রবিউল ইসলাম, ড. গাজী মোঃ আহসানুল কবীর, ড. মোঃ মনিমুল হক।

| * দে
* স
অ্যালকিনসমূহ |
| --- |
| 
* ইথিন ( C2H4 )
* প্রোপিন ( C3H6 )
* বিউটিন ( C4H8 )
* পেন্টিন ( C5H10 )
* হেক্সিন ( C6H12 )
* হেপ্টিন ( C7H14 )
* অক্টিন ( C8H16 )
* ননিন ( C9H18 )
* ডেকিন ( C10H20 )

 |


|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি

 |
**অলিভিয়ার ল্যাফন্ট** একজন ফরাসি অভিনেতা ও লেখক, যিনি থ্রি ইডিয়টস (২০০৯), গুজারিশ (২০১০) এবং কফি স্টোরি (২০০৮) বলিউড চলচ্চিত্রে অভিনয়ের জন্য পরিচিত।

জীবনী
-----

অলিভিয়ার ল্যাফন্ট প্যারিসে বসবাসকারী একজন ফরাসি লেখক, অভিনেতা এবং চিত্রনাট্য লেখক।

তার সর্বশেষ উপন্যাস 'ল্যাফোনট অ্যান্ড লিলা লস্ট ইন দ্য স্কারাবিয়ান' সম্প্রতি প্রকাশিত হয়েছে।

টকিং কাব প্রকাশিত তার উপন্যাস 'দ্য রাইজ অফ দ্য মিডনাইট কিং' সম্প্রতি নীভ বুক অ্যাওয়ার্ডের জন্য মনোনীত হয়েছে।

তার উপন্যাস 'ওয়ারিয়র থ্রি' পেঙ্গুইন র‍্যান্ডম হাউস কর্তৃক প্রকাশিত হয় এবং টিবোর জোন্স দক্ষিণ এশিয়া পুরস্কারের জন্য মনোনীত হয়।

তার অন্যান্য কাজের মধ্যে রয়েছে তরুণ প্রাপ্তবয়স্ক ফ্যান্টাসি অ্যাডভেঞ্চার 'স্নোবাউন্ড', সমসাময়িক রোম্যান্স উপন্যাস 'সুইট রিভেঞ্জ' এবং দক্ষিণ আফ্রিকায় প্রকাশিত ফ্যান্টাসি উপন্যাস 'পার্গেটরি: দ্য গান অফ গড'।

একজন অভিনেতা হিসেবে ল্যাফন্ট ফরাসি, হলিউড ও ভারতীয় চলচ্চিত্র, টিভি ধারাবাহিকসহ ৮০ টিরও বেশি টেলিভিশন বিজ্ঞাপনে অভিনয় করেছেন। তাকে সম্প্রতি সমালোচক-প্রশংসিত ফরাসি থ্রিলার 'Le Bureau des légendes' সিজন ৫-এ দেখা গিয়েছিল। তিনি 'থ্রি ইডিয়টস'-এ অভিনয় করেছিলেন, যা ভারতের সর্বকালের ব্লকবাস্টার হিটগুলির মধ্যে একটি। এছাড়াও, সমালোচকদের-প্রশংসিত 'গুজারিশ' এবং লাইফটাইম ফিল্ম 'বেবি সেলার্স' চলচ্চিত্রেও অভিনয় করেছেন।

ল্যাফন্ট বেশ কিছু ফিচার ফিল্ম স্ক্রিপ্ট লিখেছেন। তার লেখা প্রথম চলচ্চিত্রটি টরন্টো ফিল্ম ফেস্টিভালে খোলা হয়েছিল এবং বিশ্বব্যাপী চলচ্চিত্র উৎসবে সাতটি পুরস্কার জিতেছিল।

ল্যাফন্ট কোলগেট ইউনিভার্সিটি, ইউএসএ থেকে স্নাতক ডিগ্রি অর্জন করেছেন।

চলচ্চিত্রের তালিকা
------------------

### ফিল্ম

* থ্রি ইডিয়টস (সুহাস টান্ডন)
* গুজারিশ (ফাদার স্যামুয়েল)
* বেবী সেলারস (ড. শহীদ)
* ইশক ইন প্যারিস (করণ)
* পা (সাগর)
* জিন্দেগী রকস (লেস্টার)

তথ্যসূত্র
---------

1. ↑  "3 Idiots actor Olivier Lafont on turning author with Warrior"। *The Indian Express* (ইংরেজি ভাষায়)। ২০১৫-০১-৩০। সংগ্রহের তারিখ ২০২২-০৪-১৬।
2. ↑  "Olivier Lafont on his new children's fantasy novel Oop and Lila"। *www.telegraphindia.com*। সংগ্রহের তারিখ ২০২২-০৪-১৬।
3. ↑  "Olivier Sanjay Lafont '01 - Actor and Author"। *news.colgate.edu* (ইংরেজি ভাষায়)। ২০১৫-০৮-০৩। সংগ্রহের তারিখ ২০২২-০৪-১৬।
4. ↑  "Olivier Lafont on his new children's fantasy novel Oop and Lila"। *www.telegraphindia.com*। সংগ্রহের তারিখ ২০২৩-০৪-১২।
5. ↑  "Olivier Lafont"। *IMDb* (ইংরেজি ভাষায়)। সংগ্রহের তারিখ ২০২২-০৩-২৪।
6. ↑  Probo, Vega। "Pemeran Film 3 Idiots Luncurkan Buku Serius"। *hiburan* (ইন্দোনেশীয় ভাষায়)। সংগ্রহের তারিখ ২০২২-০৪-১৬।
7. ↑  "Olivier Lafont – Speaking Tiger Books" (ইংরেজি ভাষায়)। সংগ্রহের তারিখ ২০২২-০৪-১৬।
8. ↑  "Olivier Lafont"। *www.amazon.com* (ইংরেজি ভাষায়)। সংগ্রহের তারিখ ২০২২-০৩-২৪।
**স্যার অ্যালবিয়ন রাজকুমার বন্দ্যোপাধ্যায়** CSI CIE (১০ অক্টোবর ১৮৭১ – ২৫ ফেব্রুয়ারি ১৯৫০) একজন ভারতীয় বেসামরিক কর্মচারী এবং প্রশাসক ছিলেন যিনি ১৯০৭ থেকে ১৯১১৪ সাল পর্যন্ত কোচিনের দেওয়ান, ১৯২২ থেকে ১৯২৬ সাল পর্যন্ত মহীশূর রাজ্যের দেওয়ান এবং ১৯২৭ থেকে ১৯২৯ পর্যন্ত কাশ্মীরের প্রধানমন্ত্রী ছিলেন।

প্রাথমিক জীবন এবং শিক্ষা
------------------------

অ্যালবিয়ন ব্যানার্জি ১৮৭১ সালের ১০ ই অক্টোবর ব্রিস্টলের এক বাঙালি ব্রাহ্ম পরিবারে জন্মগ্রহণ করেছিলেন । তিনি কলকাতার বরানগরের প্রখ্যাত সমাজ সংস্কারক ও শ্রম কর্মী শশীপদ বন্দ্যোপাধ্যায় ও বাঙালি শিক্ষাব্রতী ও সমাজকর্মী রাজকুমারী বন্দ্যোপাধ্যায়ের জ্যেষ্ঠ সন্তান ছিলেন। তিনি জেনারেল অ্যাসেমব্লির ইনস্টিটিউশন বর্তমানের স্কটিশ চার্চ কলেজে পড়াশোনা করেন এবং কলকাতা বিশ্ববিদ্যালয় থেকে স্নাতক হন এবং পরে অক্সফোর্ডের বালিয়ল কলেজে স্নাতকোত্তর ডিগ্রি অর্জন করেন।

তিনি ভারতের সপ্তম আইসিএস, স্যার কৃষ্ণ গোবিন্দ গুপ্ত,-এর কন্যা নলিনী গুপ্ত কে বিবাহ করেন। স্যার গুপ্ত সিভিল সার্ভিসে বিশেষভাবে সফল কর্মজীবনের শেষদিকে লন্ডনে রাষ্ট্রের কাউন্সিলের সচিব হয়েছিলেন।

কর্মজীবন
--------

### প্রশাসনিক

তিনি ১৮৯৪ সালে ভারতীয় সিভিল সার্ভিস পাশ করেন এবং মাদ্রাজ প্রেসিডেন্সিতে সহকারী কালেক্টর এবং ম্যাজিস্ট্রেট নিযুক্ত হন।

### রাজনৈতিক

১৯০৭ সালের মে মাসে ব্যানার্জি কোচিনের দেওয়ান নিযুক্ত হন এবং ১৯১৪ সাল পর্যন্ত সে দায়িত্ব পালন করেন।  *কোচিন স্টেট ম্যানুয়াল* প্রবর্তনের ভার তার উপর ন্যস্ত ছিল। 

দেওয়ান বিশ্বেশ্বরায়ের অধীনে তিনি মহীশূরে মন্ত্রী (কাউন্সিলরদের পরিচয় ছিল) হিসাবে যোগদান করেছিলেন । দেওয়ান হিসাবে বিশ্বেশ্বরায় পদত্যাগ করার পরে তিনি দেওয়ান এম কান্তরাজ উরস এর অধীনে প্রথম কাউন্সিলর হন। তবে এম কান্তরাজ উরস শারীরিক অসুস্থতার জন্য অনেক আগেই মহীশূর চাকরি ছেড়ে দিতেন। শেষে দেওয়ান হিসাবে পদত্যাগ করার পরে তিনি ১৯২২-২৬ সাল পর্যন্ত মহীশূরের দেওয়ান হিসাবে দায়িত্ব পালন করেছিলেন। তিনি ১৯২৪ সালের কাবেরী চুক্তিতে স্বাক্ষর করেন।

১৯২৭ সালে তিনি কাশ্মীরের প্রধানমন্ত্রী হিসাবে নিযুক্ত হন। তবে ডোগরা রাজার বিলাসিতার জীবনযাত্রা আর অন্যদিকে দরিদ্র জনগোষ্ঠীর দুরাবস্থায় শাসকের সাথে মতবিরোধ হয় এবং শেষে ১৯২৯ খ্রিষ্টাব্দে তিনিই প্রথম এবং একমাত্র ব্যক্তি যিনি নৈতিক কারণে পদত্যাগ করেন। তিনি লিখেছেন -

প্রকাশনা
--------

* ইন্ডিয়ান অ্যাফেয়ারস (লন্ডন থেকে প্রকাশিত একটি ত্রৈমাসিক পত্রিকা)।
* ইন্ডিয়ান ট্যাঙ্গল (হাচমসন — লন্ডন)
* ইন্ডিয়ান পাথ-ফাইন্ডার (কেম্প হল প্রেস — অক্সফোর্ড)
* বেঁচে থাকার ছন্দ (রাইডার এবং কো লন্ডন)
* যুদ্ধের সময় সামনে (হারমনি প্রেস-লন্ডন)
* ভারতের সাথে কী ভুল (কিতাবস্থান — এলাহাবাদ)
* একটি ভারতীয় ক্যামেরার মাধ্যমে (বেঙ্গালুরু প্রেস)

সম্মাননা
--------

* দ্য অর্ডার অফ ইন্ডিয়ান এম্পায়ার (১৯১২)
* দ্য অর্ডার অফ দ্য স্টার অফ ইন্ডিয়া (১৯২১)
* নাইটহুড (১৯২৫)

1. ↑  Somerset Playne; J. W. Bond (২০০৪)। *Southern India: its history, people, commerce, and industrial resources*। Asian Educational Services। পৃষ্ঠা 372।
2. ↑  Achyutha Menon, C (১৯১১)। *Cochin State Manual*। Cochin State।

তথ্যসূত্র
---------

* *Who's who – India*। Tyson & Co। ১৯২৭। পৃষ্ঠা 14।
**অমিয়চরণ ব্যানার্জি বা অমিয়চরণ বন্দ্যোপাধ্যায়** (ইংরেজি: Amiya Charan Banerjee or Amiya Charan Bandyopadhyay)(জন্ম :- ২৩ জানুয়ারি, ১৮৯১ - মৃত্যু :- ৩১ মে, ১৯৬৮) একজন বাঙালি অধ্যাপক ও গণিতজ্ঞ।

জন্ম ও শিক্ষা জীবন
------------------

অমিয়চরণ ব্যানার্জির জন্ম  বৃটিশ ভারতের অধুনা বিহার রাজ্যের ভাগলপুরে তার মাতুলালয়ে । পিতা জ্ঞানচন্দ্র ব্যানার্জি ও মাতা ব্রহ্মানন্দ কেশবচন্দ্র সেনের  সহকর্মী নিবারণচন্দ্র মুখোপাধ্যায়ের কন্যা মৃণালিনী দেবী । পিতা জ্ঞানচন্দ্র ব্যানার্জি চব্বিশ পরগনা জেলার মহেশতলার জমিদার পরিবারের সন্তান, প্রেসিডেন্সি কলেজের মেধাবী ছাত্র ও  স্বামী বিবেকানন্দর সহপাঠী ছিলেন। পিতার কর্মস্থল বিভিন্ন হওয়ার কারণে তার স্কুলের পড়াশোনা মামার বাড়ির ভাগলপুর জেলা স্কুলে । সেখানে ম্যাট্রিক পরীক্ষায় তিনি প্রথম হন। তারপর তিনি কলকাতার প্রেসিডেন্সি কলেজে ভর্তি হন। ফলিত গণিতে এম.এসসিতে শীর্ষ স্থান দখল করেন । বিহার সরকারের স্কলারশিপ নিয়ে লণ্ডন যান। সেখানে কেমব্রিজ ক্লেয়ার কলেজ থেকে রাংলার ও ফাউন্ডেশন স্কলার হয়ে দেশে ফেরেন।

কর্মজীবন ও অবদান
----------------

দেশে ফেরার পর কিছু দিন তিনি পাটনা শহরে কাটান। এরপর ইণ্ডিয়ান এডুকেশন সার্ভিসপদে যোগ দিয়ে  এলাহাবাদের বর্তমানে প্রয়াগরাজের ক্যানিং কলেজে অধ্যাপনা শুরু করেন । সেসময় মেঘনাদ সাহা, নীলরতন ধর প্রমুখ বিজ্ঞানীদের উপস্থিতিতে এলাহাবাদ বিশ্ববিদ্যালয় শিক্ষার ক্ষেত্রে এক উৎকর্ষ কেন্দ্র ছিল। অধ্যাপক ব্যানার্জিও Astro Physics ও Gallactic Dynamics বিষয়ে বিশেষ অবদান রাখেন। ১৯৫৩-৫৫ খ্রিস্টাব্দে তিনি এলাহাবাদ বিশ্ববিদ্যালয়ের উপাচার্যপদে নিযুক্ত থাকেন। তিনি জ্যোতির্বিদ্যা বিষয়ে বিভিন্ন সময়ে বক্তৃতা করতেন । ১৯৫৬ খ্রিস্টাব্দে ইণ্ডিয়ান আকাডেমি অব সাইন্সের এলাহাবাদ অধিবেশনে "Stellar Evolution" শীর্ষক বিষয়ে বক্তব্য রাখেন ।  এলাহাবাদ বিশ্ববিদ্যালয় থেকে অবসর নেওয়ার পর তিনি কলকাতায় চলে আসেন । অধ্যাপক ব্যানার্জি দেশে বিদেশের বিভিন্ন বিশ্ববিদ্যালয়ের গবেষণার কাজে নিযুক্ত ছাত্রদের গবেষণাপত্রের মূল্যায়ন করতেন । এদেশে উচ্চমানের অবজারভেটরি স্থাপনের উদ্দেশ্যে ভারত সরকার তাঁকে ইউরোপ ও আমেরিকার শ্রেষ্ঠ অবজারভেটরিগুলি পরিদর্শন করে একটি প্ল্যান প্রস্তুত করার যে দায়িত্ব দিয়েছিলেন। তিনি তা সুসম্পন্ন করেন।
১৯৬৯ খ্রিস্টাব্দের পশ্চিমবঙ্গের হাবড়ায় শ্রীচৈতন্য কলেজস্থাপনে তিনি প্রভূত সাহায্য করেন।

শেষজীবনে ব্রাহ্মসমাজের সেবায় নিয়োজিত ছিলেন ।১৯৫৭ খ্রিস্টাব্দে তিনি সর্বভারতীয় ব্রাহ্ম সমাজের অধিবেশনে সভাপতিত্ব করেন ।
এলাহাবাদে তার বাড়ির সম্মুখস্থ রাস্তাটি তার নামেই নামাঙ্কিত ।

মৃত্যু
------

অধ্যাপক অমিয়চরণ ব্যানার্জি ১৯৬৮ খ্রিস্টাব্দের ৩১ শে মে ৭৭ বৎসর বয়সে কলকাতায় প্রয়াত হন ।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৩৯, আইএসবিএন ৯৭৮-৮১-৭৯৫৫-১৩৫-৬
2. ↑  "Symposia held since inception of the Academy"। Indian Academy of Sciences। ১১ মার্চ ২০০৩ তারিখে মূল থেকে আর্কাইভ করা।
গোলক হিসাবে পৃথিবীর উপরে অঙ্কিত একটি স্থানাঙ্ক ব্যবস্থা।
পৃথিবীর কেন্দ্র দিয়ে উত্তর-দক্ষিণে কল্পিত রেখাকে **অক্ষরেখা** বলে। এ অক্ষরেখার উত্তর-প্রান্ত বিন্দুকে উত্তর মেরু বা সুমেরু এবং দক্ষিণ-প্রান্ত বিন্দুকে দক্ষিণ মেরু বা কুমেরু বলে। দুই মেরু থেকে সমান দূরত্ব পৃথিবীকে পূর্ব-পশ্চিমে বেষ্টন করে যে রেখা কল্পনা করা হয় তাকে বলা হয় নিরক্ষরেখা বা বিষুবরেখা। পৃথিবীর গোলীয় আকৃতির জন্য এ রেখা বৃত্তাকার, তাই এ রেখাকে নিরক্ষবৃত্তও বলা হয়। নিরক্ষরেখা পৃথিবীকে উত্তর ও দক্ষিণে সমান দুই ভাগে ভাগ করেছে। নিরক্ষরেখার উত্তর দিকের পৃথিবীর অর্ধেককে উত্তর গোলার্ধ এবং দক্ষিণ দিকের পৃথিবীর অর্ধেককে দক্ষিণ গোলার্ধ বলা হয়। নিরক্ষরেখার সাহায্যে উত্তর ও দক্ষিণ গোলার্ধের কোনো স্থানের কৌণিক দুরত্ব স্থির করা হয়; নিরক্ষরেখা থেকে পৃথিবীর উত্তর ও দক্ষিণে কোনো স্থানের কৌণিক দুরত্বকে সেই স্থানের অক্ষাংশ বলা হয়।
নিরক্ষরেখা থেকে পৃথিবীর উত্তর ও দক্ষিণে কোনো স্থানের কৌণিক দুরত্বকে সেই স্থানের অক্ষাংশ বলা হয়।অক্ষাংশের ভিন্নতা ও পরিবর্তনের সাথে সাথেই জলবায়ুরও তারতম্য ঘটে। সূর্য কিরণ সারা বছর লম্ব ভাবে পরার কারণে নিরক্ষিয় অঞ্চলে উষ্ণ জলবায়ু বিরাজ করে ।এবং মেরু অঞ্চলের দিকে সূর্য রশ্মি ক্রমশ তির্যক হতে থাকে এবং জলবায়ু শিতল হয়। ফলে নিরক্ষিয় অঞ্চলে ৩২ ডিগ্রী সেলসিয়াস তাপমাত্রা থাকলেও মেরু অঞ্চলে তাপমাত্রা হিমাঙ্কের নিচে থাকে। নিরক্ষরেখা বরাবর স্থানসমূহে সূর্যরশ্মি খাড়াভাবে পড়ে বিধায় ঐসকল অঞ্চলে উষ্ণতা বেশি। নিরক্ষরেখা থেকে উত্তর ও দক্ষিণ অক্ষাংশে তাপমাত্রা ক্রমেই কমতে থাকে। ১ °সে অক্ষাংশে উষ্ণতা 0.২৮ °সে হ্রাস পায় বলেই নিরক্ষরেখা থেকে সবচেয়ে দূরবর্তি উত্তর ও দক্ষিণ মেরু অঞ্চলে বরফ রয়েছে।

নিরক্ষরেখার অক্ষাংশ ০° জ্যামিতির কোণের ন্যায় ।অক্ষাংশের পরিমাপের একককে ডিগ্রী বলে। উদাহরণস্বরূপ, ঢাকার অক্ষাংশ ২৩°৪২′০″ উত্তর।

গোলকের উপর অক্ষাংশ
------------------

অক্ষাংশ ({\displaystyle \phi }) এবং দ্রাঘিমাংশ (\lambda) চিহ্নিত পৃথিবীর একটি দৃশ্য চিত্র (অক্ষাংশ ব্যবধান ১০°)

তথ্যসূত্র
---------



|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র

 |

মাধ্যমিক ভূগোল-বসু ও মল্লিক
**আইজাক রাফায়েল বেলিলিয়াস** (ইংরেজি: Isaac Raphael Belilios) (৩০ সেপ্টেম্বর ১৮৪৬ - ১০ সেপ্টেম্বর ১৯১০)ছিলেন একজন ভিয়েতনামী ইহুদি সাহেব, যার জন্ম ব্রিটিশ ভারতের কলকাতায়। তিনি সিঙ্গাপুরে গবাদি পশুর ব্যবসা করে একজন প্রতিষ্ঠিত ব্যবসায়ী হন। সিঙ্গাপুরে ও হাওড়ায় 'বেলিলিয়াস' নামাঙ্কিত রাস্তা, প্রাসাদ ইত্যাদি আজও তার অবদান স্মরণ করায়।

জীবনী
-----

আইজাক রাফায়েল বেলিলিয়াসের জন্ম ১৮৪৬ খ্রিস্টাব্দের ৩০ সেপ্টেম্বর  ব্রিটিশ ভারতের কলকাতার বাগদাদি ইহুদি সম্প্রদায়ের এক পরিবারে। তার পিতা রাফায়েল ইমানুয়েল বেলিলিয়াস এবং মাতা সালহা কোহেন। তাদের পাঁচ কন্যা ও তিন পুত্র সন্তানের মধ্যে আইজাক রাফায়েল ছিলেন কনিষ্ঠ পুত্র। 
জ্যেষ্ঠ পুত্র ইমানুয়েল রাফায়েল বেলিলিয়াস ছিলেন  হংকং সাঙ্ঘাই ব্যাঙ্কিং কর্পোরেশনের চেয়ারম্যান (১৮৭৬-৭৭)।
আইজাক রাফায়েল ১৮৬২ খ্রিস্টাব্দে সিঙ্গাপুরে একটি ট্রেডিং কোম্পানি খোলেন। ১৮৮৭ খ্রিস্টাব্দ হতে ১৯২১ খ্রিস্টাব্দ পর্যন্ত সময়ে সিঙ্গাপুরে গবাদি পশুর ব্যবসা করে প্রভূত উন্নতি করেন।ব্যবসার প্রতিপত্তিতে কলকাতার গঙ্গাতীরে হাওড়া অঞ্চলে ১৪৪ বিঘা জমির উপর বিশাল বাগানসহ প্রাসাদোপম অট্টালিকা বানান। হাওড়ার তখনকার সরকারি উকিল তথা নামজাদা নোটারি পাবলিক রায়বাহাদুর নরসিংহ দত্তের সঙ্গে আইজাক রাফায়েলের হৃদ্যতা ছিল। আইজাক রাফায়েল ও নরসিংহ দত্ত (১৮৫০-১৯১০) প্রয়াত হলে নরসিংহ দত্তের বিদ্যানুরাগী পুত্র সুরঞ্জন দত্তের আগ্রহে সেদিনের পিছিয়ে পড়া হাওড়ায় একটি কলেজ প্রতিষ্ঠার তোড়জোড় শুরু হয়। আইজাক রাফায়েলের স্ত্রী রেবেকার সহায়তায় তাদের ভদ্রাসনে ১৯২৪ খ্রিস্টাব্দে প্রতিষ্ঠিত হয় শতাব্দী প্রাচীন নরসিংহ দত্ত কলেজ।

পারিবারিক জীবন ও জীবনাবসান
--------------------------

আইজাক রাফায়েল বেলিলিয়াস ও স্ত্রী রেবেকার নিঃসন্তান ছিলেন। তাদের বিপুল সম্পত্তির দেখাশোনার জন্য সে ট্রাস্টি বোর্ড গঠন করা হয় তার সদস্য ছিলেন নরসিংহ দত্ত। ১৯১০ খ্রিস্টাব্দের ১০ সেপ্টেম্বর আইজাক রাফায়েল কলকাতায় ৬৩ বৎসর বয়সে প্রয়াত হন। 

শুধু সিঙ্গাপুরে নয়, হাওড়া শহরের রাস্তা ও লেনেরও নামকরণ হয়েছে আইজাক রাফায়েলের নামে বেলিলিয়াস পার্ক,'বেলিলিয়াস রোড' ও'বেলিলিয়াস লেন'।

তথ্যসূত্র
---------

1. 1 2  "Isaac Raphael Belilios & Rebecca"। সংগ্রহের তারিখ ২০২৩-০৭-০৮।
2. 1 2  "শতবর্ষের সূচনা (কলকাতার কড়চা)"। সংগ্রহের তারিখ ২০২৩-০৭-০৮।
3. ↑  "Isaac Raphael Belilios"। সংগ্রহের তারিখ ২০২৩-০৭-০৮।
4. ↑  "Narasinha Dutt College Library"। সংগ্রহের তারিখ ২০২৩-০৭-০৮।
**আইটিসি সঙ্গীত রিসার্চ একাডেমি** হল কলকাতা প্রখ্যাত ব্যবসায়িক প্রতিষ্ঠান *আইটিসি লিমিটেড* দ্বারা পরিচালিত হিন্দুস্তানি শাস্ত্রীয় সংগীত শিক্ষার খ্যাতনামা প্রতিষ্ঠান এর ভবনটি কলকাতার টালিগঞ্জে অবস্থিত ।  একটি স্বতন্ত্র ট্রাস্টি বোর্ড দ্বারা পেশাদারি সঙ্গীত একাডেমি হিসাবে ১৯৭৮ খ্রিস্টাব্দে গঠিত হয়। একাডেমীর সঙ্গে যুক্ত সংশ্লিষ্ট সঙ্গীতজ্ঞেরা হলেন উলহাস কাশালকর, ফাল্গুনী মিত্র, অজয় চক্রবর্তী,ওস্তাদ রশিদ খান, মাশকুর আলী খান, গিরিজা দেবী, শুভ্রা গুহ। চলচ্চিত্র জগতের খ্যাতিমান ব্যক্তিত্ব সত্যজিৎ রায় ছিলেন অন্যতম ট্রাস্টি। 
১৯৭১ খ্রিস্টাব্দে দিল্লিতে আয়োজিত 'আইটিসি সঙ্গীত সম্মেলন'-এর মধ্য দিয়ে কলকাতার কর্পোরেট সংস্থা 'আইটিসি লিমিটেড'-এর সঙ্গীতের সঙ্গে যোগসূত্র তৈরি হয়। ভারতীয় উচ্চাঙ্গ সংগীতের অবিচ্ছেদ্য ধারা হিন্দুস্তানি শাস্ত্রীয় সঙ্গীত যখন পৃষ্ঠপোষকতার অভাবে ভুগছিল তখন কলকাতার এই কর্পোরেট হাউস এগিয়ে আসে।

সত্তরের দশকের মাঝামাঝি সময়ে, আইটিসি লিমিটেড-এর দূরদর্শী শীর্ষ কর্তারা সমৃদ্ধ ভারতীয় সঙ্গীতের ঐতিহ্য প্রচার ও সংরক্ষণে চিন্তা ভাবনা শুরু করেন। তারা সঙ্গীতের *গুরুকুল* গড়ে তুলতে এবং ঐতিহ্যবাহী *গুরু-শিষ্য পরম্পরা*-কে পুনরুজ্জীবিত করতে অগ্রণী ভূমিকা নেন। 

১৯৭৭ খ্রিস্টাব্দে সংস্থাটি ''আইটিসি সঙ্গীত রিসার্চ একাডেমি'' নামে একটি স্বতন্ত্র পাবলিক চ্যারিটেবল ট্রাস্ট গঠন করে। অতঃপর ১৯৭৮ খ্রিস্টাব্দ হতে ভারতীয় সঙ্গীতের কর্পোরেট পৃষ্ঠপোষকতা চালু হয়। আইটিসি লিমিটেডের পৃষ্ঠপোষকতায় সরকারের আর্থিক সাহায্য ব্যতিরেকে পেশাদারভাবে পরিচালিত হয়।

বার্ষিক উৎসব
------------

একাডেমি প্রতি বছর একটি শাস্ত্রীয় সঙ্গীত উৎসব - আইটিসি এসআরএ সঙ্গীত সম্মেলন আয়োজন করে থাকে। তারা আইটিসি এসআরএ মিনি সঙ্গীত সম্মেলনও আয়োজন করে।

তথ্যসূত্র
---------

1. ↑  "Unique music festival"। *The Hindu*। ১১ ডিসেম্বর ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "The Hindu : Feast of Hindustani music"। *www.hindu.com*। ৩ মে ২০০২ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑   [*অকার্যকর সংযোগ*]
| তড়িৎচুম্বকত্ব |
| --- |
| সম্পর্কিত নিবন্ধ |
| Solenoid |
| * তড়িৎ
* চুম্বকত্ব
 |
| স্থির তড়িৎ
* বৈদ্যুতিক আধান
* কুলম্বের সূত্র
* তড়িৎ ক্ষেত্র
* তড়িৎ ফ্লাক্স
* গাউসের সূত্র
* বৈদ্যুতিক বিভব
* স্থির বৈদ্যুতিক আবেশ
* বৈদ্যুতিক দ্বিপোল ভ্রামক
 |
| স্থির চুম্বকত্ব
* অম্পেয়্যারের সূত্র
* চৌম্বক ক্ষেত্র
* চৌম্বক ফ্লাক্স
* বিও-সাভার সূত্র
* চৌম্বক ভ্রামক
* গাউসের চুম্বকত্বের সূত্র
 |
| তড়িৎ-গতিবিজ্ঞান
* শূন্য স্থান
* লোরেন্‌ৎস বল
* ইএমএফ
* তড়িৎচুম্বকীয় আবেশ
* ফ্যারাডের সূত্র
* সরণ প্রবাহ
* ম্যাক্সওয়েলের সমীকরণসমূহ
* তড়িৎচুম্বকীয় ক্ষেত্র
* তড়িৎচুম্বকীয় বিকিরণ
* Liénard-Wiechert Potentials
* ম্যাক্সওয়েল টেন্সর
* এডি তড়িৎ
 |
| তড়িৎ বর্তনী
* তড়িৎ প্রবাহ
* তড়িৎ বিভব
* ভোল্টেজ
* রোধ
* ও‍’মের সূত্র
* Series and parallel circuits
* সমক্ষ তড়িৎ প্রবাহ
* বিবর্তিত তড়িৎ প্রবাহ
* তড়িচ্চালক বল
* ধারকত্ব
* Inductance
* Electrical impedance
* Resonator
* Waveguide (electromagnetism)
* আবেশ
* সামগ্রিক প্রতিরোধ
* অনুনাদী গহ্বর
* ওয়েভগাইড
 |
| সহ-ভেদাংকভিত্তিক সূত্রায়ন
* তড়িৎচুম্বকীয় টেন্সর
* তড়িৎচুম্বকীয় পীড়ন-শক্তি টেন্সর
* চার-তড়িৎ
* চার-বিভব
 |
| বিজ্ঞানী
* অম্পেয়্যার
* কুলম্ব
* ফ্যারাডে
* হেভিসাইড
* হেনরি
* হার্জ
* লোরেন্‌ৎস
* ম্যাক্সওয়েল
* টেসলা
* ভেবার
 |
| * দে
* স
 |

SI পদ্ধতিতে অম্পেয়্যারের বর্তনী সূত্রটিকে সমাকলিত রূপে লেখা যায়

{\displaystyle \oint \_{C}\mathbf {B} \cdot \mathrm {d} {\boldsymbol {\ell }}=\mu \_{0}I}
অর্থাৎ B চৌম্বক ক্ষেত্রের বদ্ধ রেখা সমাকল (line integral) ঐ ক্ষেত্র দিয়ে অতিক্রান্ত তড়িৎপ্রবাহের সমানুপাতিক।

অম্পেয়্যারের বর্তনী সূত্রের প্রয়োগ
------------------------------------

### দীর্ঘ ঋজু তারের চৌম্বক ক্ষেত্র

তারটিকে কেন্দ্র করে নির্দিষ্ট ব্যাসার্ধের বৃত্তীয় বদ্ধপথ নিয়ে এর উপরিস্থিত যে কোন ক্ষুদ্রাংশ নিলে চৌম্বক ক্ষেত্র সব স্থানেই ঐ ক্ষুদ্রাংশের সঙ্গে সমান্তরাল হয়।আবার প্রতিসাম্যের দরুন চৌম্বক ক্ষেত্রের মান বদ্ধপথটির প্রতিটি বিন্দুতেই সমান।

### দীর্ঘ ঋজু সলিনয়েডের চৌম্বক ক্ষেত্র

এক্ষেত্রে চৌম্বক ক্ষেত্রের মান নির্ভর করে একক দৈর্ঘ্যের পাকসংখ্যার উপর, সলিনয়েডের পাকসংখ্যার উপর নয়।

সীমাবদ্ধতা
----------

ম্যাক্সওয়েল প্রমাণ করেন অম্পেয়্যারের বর্তনী সূত্রটি শুধুমাত্র স্থির তড়িৎপ্রবাহের ক্ষেত্রেই প্রযোজ্য ।বদ্ধপথ দ্বারা পরিবেষ্টিত তড়িৎপ্রবাহ যদি সময়ের সঙ্গে সঙ্গে পরিবর্তিত হয়, তবে সূত্রটির ডানপক্ষে অতিরিক্ত পদ যোগ করতে হয়।যা তড়িচ্চুম্বকীয় ক্ষেত্র সমীকরণ নামে পরিচিত।
ম্যাক্সওয়েল সংশোধন করে সূত্রটি বলেন 
{\displaystyle \oint \_{\partial \Sigma }\mathbf {B} \cdot \mathrm {d} {\boldsymbol {\ell }}=\mu \_{0}I+\mu \_{0}\varepsilon \_{0}\iint \_{\Sigma }{\frac {\partial \mathbf {E} }{\partial t}}\cdot \mathrm {d} \mathbf {S} }
অর্থাৎ {\displaystyle \oint \_{\partial \Sigma }\mathbf {B} \cdot \mathrm {d} {\boldsymbol {\ell }}=\mu \_{0}I+\mu \_{0}\varepsilon \_{0}{\frac {d\Phi \_{E}}{dt}}}
প্রকৃতপক্ষে ম্যাক্সওয়েল সরণ প্রবাহ নামে নতুন একটি রাশি বের করেন সেক্ষেত্রে মোট তড়িৎ এর পরিমাণ হবে সাধারণ তড়িৎ এবং ঐ সরণ প্রবাহ এর যোগফল এর সমান।
অর্থাৎ {\displaystyle \oint \_{C}\mathbf {B} \cdot \mathrm {d} {\boldsymbol {\ell }}=\mu \_{0}(I+I\_{d})}

যেখানে {\displaystyle I\_{d}=\mu \_{0}\varepsilon \_{0}{\frac {d\Phi \_{E}}{dt}}} হল ঐ সরণ প্রবাহ

আরও দেখুন
---------

* অঁদ্রে-মারি অম্পেয়্যার
* অ্যাম্পিয়ার

তথ্যসূত্র
---------

প্রারম্ভিক পদার্থবিদ্যা - দোয়ারী মজুমদার মাইতি।
ম্যাগডালেন কলেজ, অক্সফোর্ড।
ইমানুয়েল কলেজ, কেমব্রিজ।
**অক্সব্রিজ** হল যুক্তরাজ্যের দুটি প্রাচীনতম, ধনী এবং বিখ্যাত বিশ্ববিদ্যালয় অক্সফোর্ড এবং কেমব্রিজের একটি শব্দসমাহার। ২০১৮ সাল মোতাবেক, ইউসিএএসের মাধ্যমে স্নাতক কোর্সে আবেদনের ১% এরও কম ব্যক্তি এই প্রতিষ্ঠানগুলোতে ভর্তি হয়েছেন। এই শব্দটি অন্যান্য ব্রিটিশ বিশ্ববিদ্যালয়গুলোর বিপরীতে এই দুটি বিশ্ববিদ্যালয়কে সম্মিলিতভাবে উল্লেখ করার জন্য ব্যবহৃত হয় এবং আরও বেশি করে উচ্চতর সামাজিক বা বৌদ্ধিক অবস্থান বা অভিজাতত্বের প্রভাবের সাথে স্মরণ করিয়ে দেয় এমন বৈশিষ্ট্যগুলো বর্ণনা করতে আরও ব্যাপকভাবে ব্যবহৃত হয়।

উৎপত্তি
-------

যদিও উভয় বিশ্ববিদ্যালয় আট শতাব্দীরও বেশি আগে প্রতিষ্ঠিত হয়েছিল, অক্সব্রিজ শব্দটি তুলনামূলকভাবে সাম্প্রতিক কালের। ১৮৫০ সালে প্রকাশিত উইলিয়াম ম্যাকপিস থ্যাকারি উপন্যাস *পেনডেনিস*-এর প্রধান চরিত্রটি কাল্পনিক বোনিফেস কলেজ, অক্সব্রিজে পড়াশোনা করে। *অক্সফোর্ড ইংরেজি অভিধান* অনুসারে, এটি এই শব্দের প্রথম নথিভুক্তির উদাহরণ। ১৯২৯ সালে ভার্জিনিয়া উলফ *আ রুম অব ওয়ান্‌স ওন* প্রবন্ধে থ্যাকারিকে উদ্ধৃত করে এটি ব্যবহার করেছিলেন। ১৯৫৭ সালের মধ্যে এই শব্দটি *টাইমস এডুকেশনাল সাপ্লিমেন্ট* এবং ১৯৫৮ সালে বিশ্ববিদ্যালয়গুলোর ত্রৈমাসিকের ব্যবহৃত হয়েছিল।

আরও দেখুন
---------

* আইভি লীগ
* বিগ থ্রি (কলেজ)
* লক্সব্রিজ

তথ্যসূত্র
---------

1. ↑  সন্ডার্স, কেইটলিন। "There's nothing normal about the Oxbridge 1%"। *দ্য কেমব্রিজ স্টুডেন্ট*। সংগ্রহের তারিখ ৪ জুলাই ২০১৭।
2. ↑  "Oxbridge"। *oed.com* (৩য় সংস্করণ)। অক্সফোর্ড ইউনিভার্সিটি প্রেস। ২০০৫। Originally: a fictional university, esp. regarded as a composite of Oxford and Cambridge. Subsequently also (now esp.): the universities of Oxford and Cambridge regarded together, esp. in contrast to other British universities. *adj* Of, relating to, characteristic of, or reminiscent of Oxbridge (freq. with implication of superior social or intellectual status
3. ↑  জি.ডি. ওর্সউইক (৩ মে ১৯৫৭)। "The anatomy of Oxbridge"। *টাইমস এডুকেশনাল সাপ্লিমেন্ট*।
4. ↑  জি.ডি. ওর্সউইক (৬ জুন ১৯৫৮)। "Men's Awards at Oxbridge"। *টাইমস এডুকেশনাল সাপ্লিমেন্ট*।
5. ↑  এ. এইচ. হ্যালসি (১৯৫৮)। "British Universities and Intellectual Life"। *ইউনিভার্সিটিজ কোয়াটার্লি*। টার্নস্টিল প্রেস। **১২** (২): ১৪৪। সংগ্রহের তারিখ ৪ জুলাই ২০২১।

উইকিঅভিধানে ***অক্সব্রিজ*** শব্দটি খুঁজুন।
**অক্সিজেন-হিমোগ্লোবিন বিয়োজন লেখচিত্র** (ইংরেজি: Oxygen-Haemoglobin Dissociation Curve) হল এমন একটি লেখচিত্র বা গ্রাফ যার দ্বারা রক্তে অবস্থিত লোহিত রক্তকণিকার মধ্যবর্তী হিমোগ্লোবিন ও তার সাথে অক্সিজেনের সম্পৃক্ততার মাত্রা বোঝা যায়। এই লেখচিত্রে y-অক্ষ বরাবর অক্সিজেন-হিমোগ্লোবিন সম্পৃক্ততা শতাংশ ও x-অক্ষ বরাবর অক্সিজেনের আংশিক চাপ ধরা হয় ও একটি সিগময়েড বক্ররেখা বা S আকৃতির বক্ররেখা পাওয়া যায়, একেই অক্সিজেন-হিমোগ্লোবিন বিয়োজন বক্ররেখা বলা হয়।

অক্সিজেন-হিমোগ্লোবিন বিয়োজন লেখচিত্র

বৈশিষ্ট্য
---------

এটি একটি S আকৃতির বক্ররেখা বা সিগময়েড বক্ররেখা। এটিকে গণিতের ভাষায় নিম্নলিখিত ভাবে প্রকাশ করা যায়:

{\displaystyle S(t)={\frac {1}{1+e^{-t}}}.}
লেখচিত্রের উপরের অংশটি অক্সিজেনের সাথে হিমোগ্লোবিনের সম্পৃক্তির পরিমান বোঝায় ও নীচের অংশটি অসংযুক্ত অবস্থা বোঝায়।

### P50

সাধারণত অক্সিজেনের আংশিক চাপ ২৫ মিলিমিটার পারদস্তম্ভের চাপের সমান (২৫ mmHg) হলে হিমোগ্লোবিনের সাথে অক্সিজেনের ৫০% সংযুক্তি ঘটে। লেখচিত্রে এই বিন্দু P50 নামে পরিচিত। এছাড়া ৪০ mmHg চাপে ৭৫%, ৬০ mmHg চাপে ৯০% সংযুক্তি লক্ষ্য করা যায়।

প্রভাব
------

| ফ্যাক্টর | পরিবর্তন | লেখচিত্রের সরণ |
| --- | --- | --- |
| তাপমাত্রা | ↑ | → |
| ↓ | ← |
| 2,3-BPG | ↑ | → |
| ↓ | ← |
| pCO2 | ↑ | → |
| ↓ | ← |
| আম্লিকতা [H+] | ↑ | → |
| ↓ | ← |
|

নোট:

* বামদিকে সরণ: O2 আসক্তি বেশি
* ডানদিকে সরণ: O2 আসক্তি কম (বোর প্রভাব)
* ভ্রূণস্থ হিমোগ্লোবিনের O2 আসক্তি বড়দের তুলনায় বেশি;

তথ্যসূত্র
---------

1. ↑  Jacquez, John (১৯৭৯)। *Respiratory Physiology*। McGraw-Hill। পৃষ্ঠা 156–175। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Nosek, Thomas M.। "Section 4/4ch5/s4ch5\_18"। *Essentials of Human Physiology*। ২০১৬-০৩-২৪ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* The Interactive Oxyhemoglobin Dissociation Curve  ওয়েব্যাক মেশিনে আর্কাইভকৃত ২৩ মে ২০২২ তারিখে
* Simulation of the parameters CO2, pH and temperature on the oxygen–hemoglobin dissociation curve (left or right shift)
**অখিল ভারতীয় বিদ্যার্থী পরিষদ** ভারতের একটি ডানপন্থী ছাত্র সংগঠন, যেটি ভারতের হিন্দু জাতীয়তাবাদী সংগঠন রাষ্ট্রীয় স্বয়ংসেবক সঙ্ঘের সাথে সম্পৃক্ত। তাদের দাবি অনুযায়ী এটি ভারতের সবথেকে বড় ছাত্র সংগঠন।

ইতিহাস
------

১৯৪৮ সালে রাষ্ট্রীয় স্বয়ংসেবক সঙ্ঘ নেতা বলরাজ মাধেক প্রথম এই সংগঠনটি তৈরি করেন এবং ১৯৪৯ সালে ৯ই জুলাই প্রথম আইনত নথিভুক্ত করা হয়। এই ছাত্র সংগঠনটির প্রতিষ্ঠার প্রাথমিক লক্ষ্য ছিল তৎকালীন ভারতের বিশ্ববিদ্যালয় গুলিতে ক্রমবর্ধমান কমিউনিস্ট প্রভাব রোধ করা। ১৯৫৮ সালে যশবন্ত রাও কেল্লার এই সংগঠনটির প্রধান প্রচারকের ভুমিকা গ্রহণ করেন। এবিভিপির ওয়েবসাইটে যশবন্ত রাওকেই সংগঠনের 'প্রধান স্থপতি' বলে উল্লেখ করা হয়েছে।

১৯৬১ সাল থেকেই ভারতের বিভিন্ন হিন্দু - মুসলিম দাঙ্গায় এবিভিপির যোগসূত্র পাওয়া যায়। যদিও ১৯৭০ এর পর থেকে এবিভিপি দুর্নীতি, মূল্যবৃদ্ধির মতো বিভিন্ন মধ্যবিত্ত সমস্যা গুলো নিয়ে কথা বলতে শোনা যায়। সত্তরের জেপি আন্দোলনের সময় এবিভিপি গুরুত্বপূর্ণ ভুমিকা পালন করেন। ভারতে জরুরী অবস্থার পর থেকে এবিভিপির উত্থান আরও ত্বরান্বিত হয়।

বিজেপি ও এবিভিপি
----------------

বিজেপি এবং এবিভির সম্পর্ক যদি লক্ষ্য করা যায় দেখা যায় দুটোই জাতীয়তাবাদী সংগঠন, কিছু ক্ষেত্রে মতের চিন্তা ধারারও মিল লক্ষ্য করা যায়, তবে দুটোই ভিন্ন সংগঠন।

ক্রিয়া কলাপ
------------

বিতর্ক
------

তথ্যসূত্র
---------

1. ↑  "https://www.thehindu.com/todays-paper/tp-national/tp-andhrapradesh/Protests-by-BJYM-ABVP-mar-ICET-counselling/article14795807.ece"।  `|title=` এ বহিঃসংযোগ দেয়া (সাহায্য)
2. ↑  "https://www.latimes.com/world/asia/la-fg-india-student-activists-20160301-story.html"।  `|title=` এ বহিঃসংযোগ দেয়া (সাহায্য)
3. ↑  "https://web.archive.org/web/20130824023819/http://www.massviolence.org/IMG/article\_PDF/Hindu-Muslim-Communal-Riots-in,736.pdf" (পিডিএফ)। Archived from the original on ২৪ আগস্ট ২০১৩। সংগ্রহের তারিখ ২৮ মে ২০২১।  `|title=` এ বহিঃসংযোগ দেয়া (সাহায্য)উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**আঞ্জুমান-ই হিমায়াত-ই-নিসওয়ান** ('নারীর সুরক্ষার জন্য সমিতি') ছিল আফগানিস্তানের একটি নারী সংগঠন, যা ১৯২৮ সালে প্রতিষ্ঠিত হয়েছিল।   এটি ছিল আফগানিস্তানের প্রথম নারী সংগঠন। 

এটি রাজার বোন রাজকুমারী সাহিরা বেগম সিরাজ আল-বানাত এবং রানী সোরায়া তরজি দ্বারা প্রতিষ্ঠিত হয়েছিল এবং রাজার বোন প্রিন্সেস কুবরাহ এর সভাপতি ছিলেন।  এটি সমাজ সংস্কারের জন্য রাজা এবং রাণীর আধুনিকীকরণ প্রকল্পের একটি অংশ হিসাবে প্রতিষ্ঠিত হয়েছিল, একটি নীতি যার মধ্যে নারীর মুক্তি অন্তর্ভুক্ত ছিল। প্রিন্সেস কুবরাকে নারীর মুক্তির বিষয়ে এর কাজ "সমন্বয়, তত্ত্বাবধান এবং নির্দেশিকা" করতে হয়েছিল এবং কাবুলের অফিসে তাকে সহায়তা করার জন্য ১২জন সক্রিয় সদস্য ছিল। 

এর উদ্দেশ্য ছিল রাজা আমানুল্লাহ খান কর্তৃক প্রবর্তিত নারীর অধিকারে নতুন সংস্কারকৃত আইন ব্যবহার করতে নারীদের উৎসাহিত করা, যেমন বহুবিবাহের ওপর নিষেধাজ্ঞা এবং নতুন বিবাহ ও তালাক আইন, এবং সরকার কর্তৃক প্রবর্তিত নারীমুক্তির নীতি কার্যকর করা। নারীদেরকে রাণীর উদাহরণে পর্দা ও লিঙ্গ বিচ্ছিন্নতা প্রত্যাখ্যান করতে, সমাজে অবদান রাখার জন্য নিজেদের শিক্ষিত করতে এবং পেশাদার হতে উৎসাহিত করা হয়েছিল। সংস্থাটির কাবুলে একটি কার্যালয় ছিল, যাতে মহিলারা এসে রাজার নতুন সংস্কারকৃত আইনের আবেদন করে সহায়তা চাইতে পারে এবং তাদের স্বামী, ভাই এবং পিতার সাথে দুর্ব্যবহার করলে অভিযোগ জানাতে পারে। 

যদিও মুক্তি নীতিটি অত্যন্ত বিতর্কিত এবং আফগান সমাজে প্রয়োগ করা কঠিন ছিল এবং রাজা আমানুল্লাহ খান ও রাণী সোরিয়া তরজি ১৯২৯ সালে ক্ষমতাচ্যুত হন। ক্ষমতা থেকে তাদের অপসারণের পর তাদের উত্তরাধিকারী হাবিবুল্লাহ গাজীর অধীনে নারীর অধিকারের উপর তীব্র প্রতিক্রিয়া দেখা দেয়, যিনি মেয়েদের জন্য স্কুল নিষিদ্ধ করেছিলেন, পর্দার পুনঃপ্রবর্তন করেছিলেন এবং নারীদেরকে লিঙ্গ বিচ্ছিন্নতায় ফিরিয়ে আনতে বাধ্য করেছিলেন।  উইমেন অ্যাসোসিয়েশন আঞ্জুমান-ই হিমায়াত-ই-নিসওয়ান এবং সেইসাথে মহিলাদের ম্যাগাজিন ইরশাদ-ই নাসওয়ান নিষিদ্ধ করা হয়েছিল, মেয়েদের স্কুল বন্ধ করে দেওয়া হয়েছিল এবং তুরস্কে পড়ার অনুমতি দেওয়া ছাত্রীদের আফগানিস্তানে ফেরত পাঠানো হয়েছিল এবং ঘোমটা পরে আবার পরদায় প্রবেশ করতে বাধ্য করা হয়েছিল। 

এভাবেই চলতে চলতে শুরু হয় দ্বিতীয় বিশ্বযুদ্ধ, ইতিমধ্যে আর কোন নারীদের জন্য কাজ বা নারী সংগঠন আফগানিস্তান মাথা তুলে দাঁড়াতে পারে নি। অবশেষে ১৯৪৬ সালে প্রতিষ্ঠিত হয় মহিলা কল্যাণ সমিতি, তখন থেকে নারী আন্দোলন আফগানিস্তানে নতুন করে আবার শুরু হয়।

তথ্যসূত্র
---------

1. 1 2  Julie Billaud: *Kabul Carnival: Gender Politics in Postwar Afghanistan*
2. ↑  Fahima Rahimi (১৯৮৬)। *Women in Afghanistan*। Stiftung Bibliotheca Afghanica। পৃষ্ঠা 42।
3. ↑  Emadi, Hafizullah, Repression, resistance, and women in Afghanistan, Praeger, Westport, Conn. 2002
4. ↑  N. Inayatullah, R. Riley: *Interrogating Imperialism: Conversations on Gender, Race, and War*
5. ↑  Emadi, Hafizullah, Repression, resistance, and women in Afghanistan, Praeger, Westport, Conn. 2002
6. ↑  Emadi, Hafizullah, Repression, resistance, and women in Afghanistan, Praeger, Westport, Conn. 2002
7. ↑  "History of education in Afghanistan - Afghanistan"।
8. ↑  Rahimi, Wali Mohammad: Status of women: Afghanistan, UNESCO Principal Regional Office for Asia and the Pacific (Thailand). Regional Unit for the Social and Human Sciences in Asia and the Pacific (1991) BKSS/91/277.1000
আটা
**আটা** একটি শস্যজাত খাদ্য যা গম চূর্ণ করে প্রস্তুত করা হয়। এটি ময়দার অণুরূপ একটি খাদ্য। আটার একটি অপ্রচলিত বাংলা নাম হচ্ছে গোধুমচূর্ণ। গম চূর্ণ করে আটা প্রস্তুতকালে গমের খোসা প্রচুর পরিমাণে আটার ভেতর রয়ে যায় বলে আটার গুঁড়ার মধ্যে লালাভাস দেখা যায়।

ইতিহাস
------

একটি গমক্ষেত
মূল নিবন্ধ: গম
প্রথমদিক থেকে প্রাপ্ত প্রত্নতাত্ত্বিক নিদর্শন থেকে জানা যায় খ্রিস্টপূর্ব ৬০০০ অব্দে মানুষ পাথরের মধ্যে গমের বীজ গুঁড়ো করে আটা তৈরি করতো। রোমানরাই সর্বপ্রথম বীজ থেকে ময়দা তৈরীর মিল কারখানা তৈরি করে। ১৮৭৯ সালে, শিল্পযুগের শুরুর দিকে লন্ডনে সর্বপ্রথম বাষ্পচালিত মিল বসানো হয়। ১৯৩৯ সালের দিকে কিছু ময়দায় লৌহ, নিয়াসিন, থায়ামিন এবং রাইবোফ্লাভিন মেশানো শুরু করে। ১৯৯০ এর দিকে ফলিক এসিড যোগ করা শুরু হয়।

ব্যবহার
-------

এটি একটি শর্করা জাতীয় খাদ্য। লাল আটায় ক্যালরির পরিমাণ তুলনামূলকভাবে কম। অন্যদিকে আঁশের পরিমাণ বেশি। ফলে লাল আটার তৈরি রুটি একদিকে পুষ্টিকর অন্যদিকে স্বাস্থ্যসম্মত। আটার প্রধান ব্যবহার হলো আটা থেকে রুটি ও পরোটা তৈরি করা। বাংলাদেশের যেমন ভাত, ভারত ও পাকিস্তান ইত্যাদি বহু দেশের মানুষের প্রধান খাদ্য আটার তৈরী রুটি। এছাড়া আটা দিয়ে নানা রকম পিঠা, বেগুনী ইত্যাদি তৈরী করা হয়।

ময়দা
-----

আটা ও ময়দা কার্যত প্রায় একই জিনিস। গম পিষেই ময়দা তৈরী করা হয়। আটা খোসা সহ মেশিনে গুঁড়া করা হয়, ময়দা একটা মেশিনে খোসা ছাড়িয়ে ময়দা তৈরী করা হয়। তবে আটা থেকে ময়দার দাম খানিকটা বেশি। গম থেকে আটা তৈরি করা হয়। সাধারণত রুটি তৈরিতে আটা ব্যবহার করা হয়। বাংলাদেশে ঘরোয়া পরিবেশে আটা বেশি ব্যবহৃত হয়। ময়দা দিয়ে বিভিন্ন খাদ্যদ্রব্য তৈরি করা হয়- যেমন- পিঠা, কেক, পাউরুটি, রুটি, পরটা ইত্যাদি খাদ্যদ্রব্য তৈরি করা হয়।
নানরুটি বা তন্দরুটিতে ময়দা ব্যবহার করলে তা ভাল ফোলে।

তথ্যসূত্র
---------

1. ↑  "সংজ্ঞা দেখুন আটা"। ১৬ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১১।
2. ↑  [ |date=2010-09-01 }} -Source: Eurasianet.org (2008-12-9); Published 2008-12-14
3. ↑  "The history of flour - The FlourWorld Museum Wittenburg – Flour Sacks of the World"। *www.flour-art-museum.de* (ইংরেজি ভাষায়)। ২০১১-০৪-০৪ তারিখে মূল থেকে আর্কাইভ করা। সংগ্রহের তারিখ ২০১৭-১০-১৮।
4. ↑  পুষ্টি বিজ্ঞানের কিছু কথা
জ্যামিতিতে **অয়লারের রেখা**, লিওনার্ড অয়লারের নামে, যেকোন ত্রিভুজ যা সমবাহু নয় থেকে উৎপন্ন একটি রেখা। এটি ত্রিভুজের কেন্দ্রীয় রেখা এবং ত্রিভুজের গুরুত্বপূর্ণ বিন্দুসমুহ দিয়ে যায়। এগুলো হলো লম্বকেন্দ্র, পরিকেন্দ্র, ভরকেন্দ্র, নববিন্দু বৃত্তের কেন্দ্র।

 অয়লারের রেখা (লাল) হলো একটি সরলরেখা যা মধ্যমাকেন্দ্র (কমলা), লম্বকেন্দ্র (নীল), পরিকেন্দ্র (সবুজ) এবং নববিন্দু বৃত্তের কেন্দ্র(লাল) দিয়ে যায়।
অয়লারের রেখার ধারণাটি অন্যান্য জ্যামিতিক আকৃতি যেমন: চতুর্ভুজ, চতুষ্তলক এ বিস্তৃত।

অয়লারের রেখায় ত্রিভুজের কেন্দ্রসমুহ
-------------------------------------

১৭৬৫ সালে অয়লার দেখিয়েছেন যে ত্রিভুজের লম্বকেন্দ্র, পরিকেন্দ্র এবং ভরকেন্দ্র একই রেখায় অবস্থিত। ত্রিভুজের নববিন্দু বৃত্তের কেন্দ্রের বেলাতেও এই কথা সত্য, কিন্তু অয়লারের সময় সেটি বলা হয় নি। সমবাহু ত্রিভুজে এই কেন্দ্রসমুহ মূলত একটি বিন্দুই, কিন্তু অন্যান্য ত্রিভুজের ক্ষেত্রে এই বিন্দুসমুহ আলাদা এবং যেকোন দুইটি বিন্দু জানলে রেখাটি আঁকা যায়। ত্রিভুজের অন্তবৃত্ত সাধারণত অয়লারের রেখায় থাকেনা। শুধুমাত্র এটি সমদ্বিবাহু ত্রিভুজের অয়লারের রেখায় অন্তর্ভুক্ত থাকে।

বিশেষ ত্রিভুজসমূহে
------------------

### সমকোণী ত্রিভুজ

 সমকোণী ত্রিভুজের অয়লারের রেখা (লাল), লম্বকেন্দ্র (কমলা), মধ্যমাকেন্দ্র (সবুজ) এবং পরিকেন্দ্র (নীল)।
সমকোণী ত্রিভুজে অতিভুজের মধ্যবিন্দুটিই পরিকেন্দ্র। এই ধরনের ত্রিভুজে অয়লারের রেখা অতিভুজের মধ্যবিন্দু হতে শুরু হয়ে বিপরীত শীর্ষবিন্দু দিয়ে যায়।

প্রমাণ
------

অয়লারের রেখার প্রমাণের জন্য প্রয়োজনীয় প্রমাণ।
{\displaystyle \triangle BDC} এর পরিকেন্দ্র {\displaystyle O} এবং লম্বকেন্দ্র {\displaystyle G}। {\displaystyle OH\perp BC} আঁকি। {\displaystyle D,H} যোগ করি। {\displaystyle DH} রেখা {\displaystyle OG} কে A বিন্দুতে ছেদ করেছে। A বিন্দুটি {\displaystyle \triangle BDC} এর মধ্যমাকেন্দ্র তা প্রমাণ করলে যথেষ্ট।

{\displaystyle 2OH=GD}

এখন, {\displaystyle \triangle OAH} এবং {\displaystyle \triangle AGD} এ

{\displaystyle \angle OAH=\angle DAG} কারণ বিপ্রতীপ কোণ।
{\displaystyle \angle AHO=\angle ADG} কারণ একান্তর কোণ 
সুতরাং, {\displaystyle \triangle OAH} এবং {\displaystyle \triangle AGD} পরস্পর সদৃশকোনী। 
এখন, {\displaystyle {\frac {AD}{AH}}={\frac {GD}{OH}}}
{\displaystyle {\frac {AD}{AH}}={\frac {2OH}{OH}}}
সুতরাং A বিন্দু DH কে {\displaystyle 2:1} অনুপাতে বিভক্ত করে। তাই A বিন্দুটি মধ্যমাকেন্দ্র।

তথ্যসূত্র
---------

1. ↑  Kimberling, Clark (১৯৯৮)। "Triangle centers and central triangles"। *Congressus Numerantium*। **129**: i–xxv, 1–295।
2. ↑  Euler, Leonhard (১৭৬৭)। "Solutio facilis problematum quorundam geometricorum difficillimorum" [Easy solution of some difficult geometric problems]। *Novi Commentarii Academiae Scientarum Imperialis Petropolitanae*। **11**: 103–123। E325।  Reprinted in *Opera Omnia*, ser. I, vol. XXVI, pp. 139–157, Societas Scientiarum Naturalium Helveticae, Lausanne, 1953, MR০০৬১০৬১. Summarized at: Dartmouth College.
**অগ্রগামী আদিবাসী সমিতি** (ইংরেজি: "ফরওয়ার্ড আদিবাসী সমিতি") ভারতের পশ্চিমবঙ্গের আদিবাসীদের জন্য একটি সংগঠন। সংগঠনটি নিখিল ভারত ফরওয়ার্ড ব্লকের সাথে যুক্ত।

ইতিহাস
------

সংস্থাটি ২০০৯ সালের ২৮-২৯ জানুয়ারী বাঁকুড়ায় একটি সম্মেলনে প্রতিষ্ঠিত হয়েছিল। বাঁকুড়া সম্মেলন যতীন সোরেন এবং নিশিকান্ত মেহতাকে যুগ্ম সভাপতি এবং বিশ্বনাথ কিস্কু এবং রেবতী ভট্টাচার্যকে যুগ্ম সাধারণ সম্পাদক হিসাবে ৩৯-সদস্যের রাজ্য কমিটির নেতা হিসাবে নির্বাচিত করে। বাঁকুড়া সম্মেলনে একুশ দফা দাবির তালিকা গৃহীত হয়; বনবাসী আইনে জল-বন-জমির অধিকারের বিধান কার্যকর করা হবে, সমস্ত আদিবাসী পরিবারকে আদিবাসী শংসাপত্র দেওয়া হবে, আদিবাসী গ্রামে উন্নয়ন কমিটিতে আসন সংরক্ষণ করা হবে, ভূমিহীন আদিবাসী পরিবারগুলিকে সরকারি জমি দেওয়া হবে; আদিবাসীদের জন্য রেশন কার্ড প্রদান, ওল চিকি লিপির উন্নয়ন, দরিদ্র প্রতিবন্ধী ব্যক্তিদের জন্য ৫০০ টাকা পেনশনের প্রতিষ্ঠান, বিনামূল্যে চিকিৎসা কেন্দ্র, কৃষি সহায়তা, পানীয় জল, বিদ্যুৎ এবং সমস্ত আদিবাসী গ্রামে বাধ্যতামূলক প্রাথমিক শিক্ষা, সমবায় গঠনের জন্য উপবৃত্তি এবং স্বয়ং - সাহায্য গোষ্ঠী এবং কুটির শিল্পের বিকাশ।

ঘটনা
----

১৬ ডিসেম্বর ২০১০ তারিখে ভারতের কমিউনিস্ট পার্টি (মাওবাদী) কর্তৃক অগ্রগামী আদিবাসী সমিতির সাতজন কর্মী নিহত হয়। পুরুলিয়া জেলার চারটি পৃথক গ্রাম থেকে সাতজনকে অপহরণ করা হয়। নিহতরা স্থানীয়ভাবে সংগঠনের বিশিষ্ট সদস্য ছিল। হত্যাকাণ্ডের পর সিপিআই (মাওবাদী) পোস্টার বিতরণ করে দাবি করে যে সাতজন নিহত ব্যক্তি নিরাপত্তা পরিষেবায় সহায়তা করেছে। সারা ভারত ফরওয়ার্ড ব্লক এবং সিপিআই (মার্ক্সবাদী) এই হত্যাকাণ্ডের নিন্দা করেছে। এর প্রতিবাদে পুরুলিয়া জেলায় ২৪ ঘণ্টার বনধের আয়োজন করেছিল সারা ভারত ফরওয়ার্ড ব্লক।

তথ্যসূত্র
---------

1. ↑  "CPI(M) Condemns Killing of Forward Bloc Activists  ওয়েব্যাক মেশিনে আর্কাইভকৃত ২০১১-০৬-১৫ তারিখে". Statement of the Polit Bureau of the Communist Party of India (Marxist) on 17 December 2010. *People's Democracy*. Vol. XXXIV, No. 52, 26 December 2010. Retrieved 1 January 2011.
2. ↑  "Tribal Peoples' Convention At West Bengal  ওয়েব্যাক মেশিনে আর্কাইভকৃত মার্চ ২১, ২০১১ তারিখে". *Towards Socialism*. February 2009. Retrieved 1 January 2011.
3. 1 2 3  "Seven FB Adivasi Leaders killed by Maoists". *Ganashakti*.  ওয়েব্যাক মেশিনে আর্কাইভকৃত ১ জানুয়ারি ২০১১ তারিখে
4. 1 2 3  "Left parties condemn Purulia killings  ওয়েব্যাক মেশিনে আর্কাইভকৃত ২০১০-১২-২২ তারিখে". *The Hindu*. 18 December 2010. Retrieved 1 January 2011.
অন্য ব্যবহারের জন্য আড়ং (দ্ব্যর্থতা নিরসন) দেখুন।
গ্রামাঞ্চলের মেলাকে **আড়ং** বলা হয়। শব্দটি আধুনিক জন সমাজে প্রচলিত নয়। তবে নবদ্বীপের শাক্তরাস উৎসবে এটি পরিচিত নাম। কার্তিকী পূর্ণিমার দিন রাসকালী পূজার পর তার পরের দিন প্রতিপদে শোভাযাত্রার মাধ্যমে দেবী মূর্তি নিয়ে যাওয়া হয়। এই শোভাযাত্রা উপলক্ষে মেলা বসে। একে আড়ং বলা হয়।

নামের উৎস
---------

**আড়ং** ফারসি শব্দ। এটি বড় আকারের বাজারকে বোঝায় যেখানে অধিক পরিমাণে উৎপন্ন দ্রব্য বাজারজাত করা হয়। এই স্থানে ক্রেতা ও বিক্রেতাগণ হাটের দিনে বা হাটের দিন ছাড়াও ক্রয়-বিক্রয় করতে পারে।

ইতিহাস
------

ইংলিশ ইস্ট ইন্ডিয়া কোম্পানি আড়ং-এর ধারণাকে আরও অর্থবহ করে তোলে। কোম্পানি বাংলার বিভিন্ন বাণিজ্যিক গুরুত্বপূর্ণ স্থানে বহুসংখ্যক ক্রয়কেন্দ্র স্থাপন করে। এ ধরনের ক্রয়কেন্দ্রকে কোম্পানির পরিভাষায় ফ্যাক্টরি বা বাণিজ্যকুঠি বলা হতো। ফ্যাক্টরির দায়িত্বে নিয়োজিত শ্বেতাঙ্গ বা স্থানীয় এজেন্টকে বলা হতো ফ্যাক্টর বা কুঠিয়াল। স্থানীয় ফ্যাক্টরকে সাধারণত গোমস্তা বলা হতো। ফ্যাক্টর বা গোমস্তার দায়িত্ব ছিল স্থানীয় কারিগর বিশেষ করে তাঁতিদের ফ্যাক্টরি এলাকায় বসবাসের ব্যবস্থা করা এবং নিজেদের সরবরাহকৃত নমুনা অনুযায়ী তাদের দ্বারা দ্রব্যাদি প্রস্ত্তত করিয়ে নেওয়া। ফ্যাক্টরির চারপাশে কারিগররা বসতি স্থাপন করে চুক্তি মোতাবেক অথবা স্বাধীনভাবে দ্রব্যাদি উৎপাদন করত। এভাবে ফ্যাক্টরি এলাকা মুখ্যত উৎপাদনকেন্দ্র হিসেবে গড়ে ওঠে এবং এ কেন্দ্রকে ফ্যাক্টরগণ আড়ং নামে আখ্যায়িত করে। এর ফলে তাদের ফ্যাক্টরিগুলি বিশেষ মর্যাদায় উন্নীত হয়।

কয়েকটি বিখ্যাত আড়ং
--------------------

আঠারো শতকে কোম্পানির সবচেয়ে গুরুত্বপূর্ণ আড়ং ছিল লক্ষ্মীপুর (নোয়াখালী), জাগদিয়া (নোয়াখালী, বর্তমানে সমুদ্রগর্ভে), কুমারখালী (যশোর), রামপুর-বোয়ালিয়া (রাজশাহী)। কোম্পানির আড়ং ছাড়াও অন্যান্য আড়ং ছিল। এগুলি ভগবানগোলা, কাসিমবাজার, ঢাকা ও সিলেটের মতো যোগাযোগ সুবিধাসম্পন্ন স্থানে গড়ে উঠেছিল। মুঘল আমলে বাংলায় আড়ং ছিল বস্তুত বৃহৎ বস্ত্র বাজার। কিন্তু বস্ত্রবাজারকে প্রাধান্য দেওয়া হলেও আড়ং-এ অন্যান্য বহুবিধ দ্রব্যাদিও ক্রয়-বিক্রয় হতো। অবশ্য আড়ং সাধারণ ক্রয়-বিক্রয়ের বাজার ছিল না। বরাবরই আড়ং ছিল যুগপৎ পণ্য উৎপাদন ও পণ্য বিক্রয়ের স্থান। নগরায়ণের বিকাশ, নগরে উৎপাদন ও বণ্টন ব্যবস্থা কেন্দ্রীভূত হওয়া এবং উৎপাদন প্রক্রিয়ায় পরিবর্তনের ফলে বিশ শতকে সনাতন আড়ং প্রায় বিলুপ্ত হয়ে যায়। উৎপাদন ও বাজারজাতকরণের কেন্দ্র হিসেবে আড়ং বহু পূর্বে বিলুপ্ত হলেও ডিপার্টমেন্টাল স্টোর, দোকান ও বিপণি কেন্দ্রের আকারে আড়ং নামটি এখনও টিকে আছে।

তথ্যসূত্র
---------

1. ↑  সংবাদদাতা, নিজস্ব। "রাসে পরিবর্তনের ছোঁয়া, খুশি নবদ্বীপ - Anandabazar"। *anandabazar.com*। সংগ্রহের তারিখ ২০১৮-০২-২২।

আরো দেখুন
---------

* শাক্ত রাস, নবদ্বীপ
**অরঙ্গ** (ইংরেজি: Arang) ভারতের ছত্তিসগড় রাজ্যের রায়পুর জেলার একটি নগর পঞ্চায়েত-শাসিত শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°১২′ উত্তর ৮১°৫৮′ পূর্ব﻿ / ﻿২১.২° উত্তর ৮১.৯৭° পূর্ব﻿ / 21.2; 81.97। সমুদ্র সমতল হতে এর গড় উচ্চতা হল ২৬৭ মিটার (৮৭৫ ফুট)।

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে অরাং শহরের জনসংখ্যা হল ১৬,৫৯৩ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে অরাং এর সাক্ষরতার হার বেশি।

এই শহরের জনসংখ্যার ১৬% হল ৬ বছর বা তার কম বয়সী।

যোগাযোগ
-------

### রেলপথে

**আরং মহানদী** স্টেশন এখানকার প্রধান রেলওয়ে স্টেশন। পূর্ব উপকূলীয় রেলের দুর্গ - রায়পুর - বিশাখাপটনাম লাইনে অবস্থিত এই স্টেশন। বর্তমানে ইলেকট্রিক লাইন দ্বিত্বকরণের কাজ চলছে। ৩ টি প্যাসেঞ্জের ট্রেন এখানে থামে।

তথ্যসূত্র
---------

1. ↑  "Arang"। *Falling Rain Genomics, Inc*। সংগ্রহের তারিখ ২৯ জানুয়ারি ২০০৭।
2. ↑  "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ ২৯ জানুয়ারি ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**অরণ্যষষ্ঠী ব্রত** বা **জামাইষষ্ঠী ব্রত** বাংলার হিন্দুসমাজের শাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের সন্তানবতী মহিলারা পরিবারের মঙ্গল ও জনসম্পদ বৃদ্ধির কামনায় এই লৌকিক ব্রত পালন করেন। এটি জ্যৈষ্ঠ মাসের শুক্লাষষ্ঠী তিথিতে ষষ্ঠী দেবীর পূজা হিসাবে পালন করা হয়। এদিন বিবাহিতা কন্যা ও জামাতাকে নিমন্ত্রণ করে আপ্যায়নের সামাজিক রীতি আছে।

ব্রতের আচার-অনুষ্ঠান
--------------------

অরণ্যষষ্ঠী পালনের প্রথম পর্যায়ে প্রয়োজনীয় উপকরণ অর্থাৎ ১টি গাছের ডাল, ৭টি তালপাতার পাখা, বাঁশের নতুন বের হওয়া শিষ, ষাট গাছি দূর্বা, ষাটটি ধান ও বোঁটাসহ জোড়া করমচা সংগ্রহ করতে হয়।

দ্বিতীয় পর্যায়ে ষাটটি ধান পিটুলি করে বাঁশের শিষের সঙ্গে বেঁধে দিতে হয়। এরসাথে যুক্ত করা হয় জোড়া করমচা। এরপরে গাছের ডালটি মাটিতে পুঁতে দিতে হয়।

ব্রতপালনের অঙ্গ হিসাবে অন্য সন্তানদের সঙ্গে নিমন্ত্রিত জামাইয়ের কপালে হলুদ-তেল ছুঁইয়ে হাতে 'ষাট-সূতা' (হলুদে ছোপানো ছয়গাছি পাকানো সুতো) বেঁধে দেওয়া হয়। তারপর নতুন বস্ত্র ও নানারকম উৎকৃষ্ট আহার্যে জামাইকে আপ্যায়ন করা হয়। পশ্চিমবঙ্গের কোনো কোনো জায়গায় *জামাইষষ্ঠী* উপলক্ষ্যে কাদাখেলার রীতি ও জামাতার গৃহে 'ষষ্ঠীর তত্ত্ব' পাঠানোর চল আছে।

তথ্যসূত্র
---------

1. 1 2  বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৪
2. 1 2  চক্রবর্তী, ড. বরুণকুমার সম্পাদিত (১৯৯৫)। *বঙ্গীয় লোকসংস্কৃতিকোষ*। কলকাতা: অপর্ণা বুক ডিস্ট্রিবিউটার্স। পৃষ্ঠা ১৪২। আইএসবিএন 81-86036-13-X।

| * দে
* স
বাংলার ব্রত |
| --- |
| কুমারী ব্রত | 
* চাঁপা চন্দন ব্রত
* পৃথিবী ব্রত
* পুণ্যিপুকুর ব্রত
* যমপুকুর ব্রত
* ঘাঁটো ব্রত
* সবুজপাতার ব্রত
* হরির চরণ ব্রত
* দশপুতুল ব্রত
* সেঁজুতি ব্রত
* গোকল ব্রত
* মাঘমণ্ডল ব্রত

 |
| সধবা/নারী ব্রত | 
* তুষ-তুষলী ব্রত
* সাবিত্রী ব্রত
* সুবচনী ব্রত
* নখ ছুটের ব্রত
* বসন্তবুড়ী ব্রত
* মাকাল ব্রত
* জন্মাষ্টমী ব্রত
* রাধাষ্টমী ব্রত
* জিতাষ্টমী ব্রত
* অক্ষয় তৃতীয়া ব্রত
* ভাঁজো ব্রত
* মেছেনি ব্রত
* মেঘারাণীর ব্রত
* কুল-কুলতি ব্রত
* আদা-হলুদ ব্রত
* গাড়ু ব্রত
* ওলাইচণ্ডী ব্রত
* মঙ্গলচণ্ডী ব্রত
* নাগপঞ্চমী ব্রত
* বিপত্তারিণী ব্রত
* ভেঁপু ব্রত
* বিরিঞ্চি ব্রত
* কার্তিক ব্রত
* মধুসংক্রান্তি ব্রত

 |
| ষষ্ঠী ব্রত | 
* অশোকষষ্ঠী ব্রত
* অরণ্যষষ্ঠী ব্রত
* পাটাইষষ্ঠী ব্রত
* দুর্গাষষ্ঠী ব্রত
* শীতলষষ্ঠী ব্রত
* নীলষষ্ঠী ব্রত
* মন্থনষষ্ঠী ব্রত
* লুণ্ঠনষষ্ঠী ব্রত
* মূলাষষ্ঠী ব্রত
* সূতিকাষষ্ঠী ব্রত
* ঘাটষষ্ঠী ব্রত
* জলষষ্ঠী ব্রত

 |
**অঘটন** বলতে এমন একটি অপ্রত্যাশিত, অযাচিত ও অপ্রীতিকর ঘটনাকে বোঝায় যা বিভিন্ন মাত্রায় ক্ষয়ক্ষতির কারণ হতে পারে। যেমন গুরুতর যান্ত্রিক বিকলতা কিংবা কোনও রোগীর প্রতিকূল রোগাবস্থা সৃষ্টি হওয়া অঘটনের কিছু উদাহরণ। অঘটনকে ইংরেজি পরিভাষায় *ইনসিডেন্ট* (Incident) বলে।

দুর্ঘটনা (ইংরেজি Acccident অ্যাক্সিডেন্ট) ও অঘটনের মধ্যে পার্থক্য করা হয়। দুর্ঘটনা হল একটি অপরিকল্পিত, অযাচিত ও তাৎপর্যপূর্ণ ক্ষতিকর ঘটনা, যা আপাতদৃষ্টিতে অঘটনের সংজ্ঞার প্রায় সমার্থক। কিন্তু অনেকেই দুর্ঘটনার সাথে দৈবের বা দুর্ভাগ্যের সম্পর্ক স্থাপন করেন, যাতে ধরে নেওয়া হয় যে এটি প্রতিরোধ করার কোনও উপায় ছিল না। অথচ অনেক দুর্ঘটনাই (যেমন জানমালের ক্ষতি বা রোগব্যাধি) পরবর্তীতে নিরাপত্তামূলক পদক্ষেপ বা ব্যবস্থার মাধ্যমে প্রতিরোধ করার যোগ্য হিসেবে প্রতিভাত হয়, তাই ইদানিং "প্রতিরোধযোগ্য নেতিবাচক ঘটনা" বোঝাতে দুর্ঘটনার পরিবর্তে অঘটন কথাটি ব্যবহার করা হয়। এভাবে সংজ্ঞায়িত কোনও অঘটনে যদি তেমন কোনও ক্ষয়ক্ষতি না হয় বা একেবারেই ক্ষয়ক্ষতি না হয়, তাহলে সেটিকে "অল্পের জন্য রক্ষা" বলে। অন্যদিকে যদি সেই অঘটনটি তাৎপর্যপূর্ণ ক্ষতির কারণ হয়, তাহলে তাকে দুর্ঘটনা বলা হয়।

কোনও নির্দিষ্ট পরিবেশ বা পরিপ্রেক্ষিতে একটি অঘটন হল এমন একটি তাৎপর্যপূর্ণ ঘটনা যেটি নজরদারিতে রাখা ও যেটির উপর প্রতিবেদন তৈরি করা প্রয়োজন।

আন্তর্জাতিক সম্পর্ক বা কূটনীতিতে অঘটন বলতে আপাতদৃষ্টিতে আপেক্ষিকভাবে ক্ষুদ্র বা সীমিত আকারের একটি ঘটনা, কাজ বা সংঘাতকে বোঝায় যেটি দুই বা ততোধিক জাতিরাষ্ট্রের মধ্যে ব্যাপক ও বৃহত্তর সংঘাতের কারণ হতে পারে। নাগরিক, সরকারি কর্মকর্তা, সেনা বা গুপ্তচরদের অপ্রত্যাশিত বা ইচ্ছাকৃত উস্কানিমূলক কাজ কিংবা সন্ত্রাসীদের কর্মকাণ্ডের ফলে এরকম অঘটন ঘটতে পারে।

তথ্যসূত্র
---------

1. ↑  Frank R. Spellman (২০১৮), *Environmental Engineering Dictionary*, Bernan Press, পৃষ্ঠা 378 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Trischa Mann; Audrey Blunden, সম্পাদকগণ (২০১০), *Australian Law Dictionary* (১ম সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Incident Investigation"। *Occupational Safety and Health Administration, US Department of Labor*। সংগ্রহের তারিখ ৮ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Incident"। *Britannica Dictionary*। সংগ্রহের তারিখ ৮ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**অঙ্গবস্ত্র** (বহুবচন, *অঙ্গবস্ত্রম*, সংস্কৃত: अंगवस्त्रम)) একটি কাঁধের কাপড় যা ভারতে, বিশেষত মহারাষ্ট্র এবং দক্ষিণ ভারতে পুরুষদের দ্বারা পরিধান করা হয়। এটি এক কাপড়ের আয়তক্ষেত্রাকার টুকরো এবং এতে সজ্জিত পাড় থাকতে পারে। একটি অঙ্গবস্ত্র ধুতি এবং কুর্তার সাথে পরিধান করা যেতে পারে। অতিথি, প্রবীণ এবং গুরুদের সম্মানের চিহ্ন হিসাবে একটি অঙ্গবস্ত্র দেওয়া যেতে পারে।
দক্ষিণ ভারতের বিভিন্ন রাজ্যে বিভিন্ন নামে পরিচিত, এটি এমন একটি কাপড়ের টুকরা যা শরীরের নীচের অংশটি ঢেকে রাখে এবং কোমরের চারপাশে মোড়ানো হয়। এই আয়তক্ষেত্রাকার কাপড়ের টুকরা, যা সেলাই করা হয়নি এবং দৈর্ঘ্যে প্রায় পাঁচ গজ, দক্ষিণ ভারতীয় ঐতিহ্যের স্বাক্ষর বহন করে এবং একজন মানুষকে তার নিজস্ব সংস্কৃতির অন্তর্নিহিত সৌন্দর্য দেয়।

শৈলী এবং ব্যবহার
----------------

এই পোশাকটি সাধারণত দক্ষিণ ভারতীয় ধুতি বা ভেস্তির সাথে বিশেষত ব্রাহ্মণ এবং তাদের মন্দিরের পুরোহিতদের মধ্যে পরিধান করা হয়। এটিই উত্তর ভারতে ধুতি নামে পরিচিত, যা দক্ষিণ ভারতীয় পুরুষদের মনে একটি বিশেষ স্থান বহন করে। তামিলনাড়ুতে, মন্দিরের গর্ভগৃহে প্রবেশের সময় মার্জিত অঙ্গবস্ত্র পরার প্রথা রয়েছে এবং প্রায় প্রতিটি বরকে তার বিয়ের অনুষ্ঠানে অঙ্গবস্ত্র পরিধান করতে দেখা যায়। অঙ্গবস্ত্র একটি সাধারণ আলগা পোশাক, যা সাধারণত ধুতি রঙের সাথে যুক্ত বা মেলে, কাঁধে মোড়ানো হয়। এটি দক্ষিণ ভারতের একটি ঐতিহ্যবাহী পোশাক এবং একটি গভীর ফ্যাশন দ্যোতক।
অর্জুনের তপস্যাস্থল, কৃষ্ণের মাখন নাড়ু, পঞ্চরথ এবং মহাবলীপুরমের তট মন্দির পরিদর্শনের সময় ভারতের তৎকালীন প্রধানমন্ত্রী নরেন্দ্র মোদী ঐতিহ্যবাহী পোশাক করই ভেস্তি ধুতি, কুর্তা এবং অঙ্গবস্ত্র পরিধান করেছিলেন। বারাণসীর একজন তাঁতি প্রধানমন্ত্রী মোদীর জন্য বৌদ্ধ মন্ত্র যুক্ত করে একটি বিশেষ রেশম অঙ্গবস্ত্রম নকশা করেছিলেন।

তথ্যসূত্র
---------

1. ↑  "Veshti-Shirt-Angavastram; PM Modi dons the traditional Tamil Nadu outfit for Jinping meet"। *Zee News* (ইংরেজি ভাষায়)। ২০১৯-১০-১১। সংগ্রহের তারিখ ২০২১-০১-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "veshti: Latest News & Videos, Photos about veshti | The Economic Times"। *The Economic Times*। সংগ্রহের তারিখ ২০২১-০১-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Special 'angavastram' awaits PM Modi in Varanasi"। *www.daijiworld.com*। সংগ্রহের তারিখ ২০২১-০১-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)